**POKYNY K STRAVOVANIU V ŠKOLSKEJ JEDÁLNI**

**Základnej školy Užhorodská 39, Košice pre šk.rok 2021/2022**

(aktualizované k 1.9.2021)

# 1. Prihlasovanie k stravovaniu

Záujemca o stravovanie sa vie prihlásiť na stravu len pomocou „**PRIHLÁŠKY NA STRAVOVANIE - zápisného lístka“** na daný školský rok. Prihláška je zverejnená na stránke školy. Prihlášku je potrebné odovzdať prípadne zaslať ako sken vedúcej šj. Bez riadne vyplnenej a odovzdanej prihlášky sa nebude môcť odoberať strava. Prihlášku je potrebné odovzdať najneskôr 1 pracovný deň pred odoberaným stravy do 14:00 hod.

**STRAVNÍK BUDE PRIHLÁSENÝ NA STRAVOVANIE POČAS CELÉHO ŠKOLSKÉHO ROKA** (okrem riadnych alebo mimoriadnych prázdnin, štátnych sviatkov a uzatvorenia škôl z vyššej moci)

# 2. Odhlasovanie zo stravovania

**Každý stravník sa odhlasuje výhradne sám alebo prostredníctvom zákonného zástupcu.**

**RODIČ / ZÁKONNÝ ZÁSTUPCA** ZODPOVEDÁ ZA VČASNÉ ODHLASOVANIE DIEŤAŤA ZO STRAVY.

Odhlasovanie zo stravy je potrebné:

1. Počas choroby
2. Počas neprítomnosti v škole
3. Počas školských akcií (ak sa nevrátim na obed) – výlety, exkurzie, účelové cvičenia, športové turnaje a súťaže... v týchto prípadoch je potrebné sa odhlásiť **2 pracovné dni vopred do 14:00 hod**.

**Odhlasovanie zo stravovania** je možné **do 14:00 hod.** predchádzajúceho dňa.V prípade choroby a nepredvídaných okolnostiach do 8:00 hod. daného dňa, kedy sa má odobrať strava. Počty stravníkov sa uzatvárajú o 8:00 hod na daný deň. Spätne nie je možné stravníka odhlásiť.

Za neodobratú, alebo včas neodhlásenú stravu sa finančná ani vecná náhrada neposkytuje.

Odhlasovanie sa dá týmito spôsobmi:

* cez **EDUPAGE** (do 14:00 hod. na nasledujúci deň)
* zaslaním **SMS** na t.č. **0911 897 589**
* e-mailom na: **jedalen.zsuzhorodska@gmail.com**
* zapísaním sa do zošita v jedálni

Časy uvedené v pokynoch berte ako hraničné a rátajte radšej s niekoľko minútovou rezervou. Keď sa systém uzavrie, nie je možné stravu odhlásiť.

V prípade**, ak sa stravník počas školského roka rozhodne, že sa už nebude stravovať v školskej jedálni, prípadne prestupuje na inú školu** je potrebné vypísať **„ODHLÁŠKU ZO STRAVOVANIA“** a doručiť ju vedúcej ŠJ.

# 3. Finančné limity

Denný poplatok – stravné na nákup potravín na jedno odobraté jedlo (platné od 1.9.2019):

|  |  |  |  |
| --- | --- | --- | --- |
| **Škola** | **Stravníci** |  | **Suma za 1 obed** |
| Základná škola | I.stupeň  | 1. – 4. ročník  | 1,15€ |
| Základná škola | II.stupeň | 5. – 9. ročník | 1,23€ |
| Základná škola  Stredná škola | II. stupeň – športové triedyI.stupeň – športová trieda | 6. – 9. ročníkkvarta | 1,48€ |
| Stredná škola | II. stupeň - športové triedy | kvinta-oktáva; 1.-4. ročník | 1,60€ |
|  | Zamestnanci  |  | 1,33€ +1,20€ réžia = 2,53€ |

Stredná škola = Súkromná stredná športová škola, Užhorodská 39, Košice

# 4. Spôsob úhrady

Stravu uhrádza rodič / zákonný zástupca **v plnej výške do**  **5. dňa v mesiaci** na základe VZN č. 103 Mesta Košice.

PLATBY je potrebné uhrádzať na účet IBAN: **SK52 5600 0000 0005 0191 1005**

Variabilný symbol: **evidenčné číslo stravníka** – pridelené u vedúcej ŠJ

Do správy pre prijímateľa uveďte: **meno a priezvisko žiaka + trieda**

**Súrodenci môžu platiť spolu na 1 VS alebo meno žiaka.**

Úhrada stravy je možná:

* Internet bankingom
* Trvalým príkazom v banke na 10 mesiacov (vypočítať sumu na 20 dní)
* Poštovou poukážkou

Na vyžiadanie vedúcej ŠJ je zákonný zástupca povinný preukázať úhradu platieb:

* Kópiou, prípadne originálom poštovej poukážky
* Potvrdením o zrealizovaní platby cez internet banking.

**Výška stravného bude zasielaná zákonnému zástupcovi v poslednom týždni v mesiaci** na nasledujúci mesiac **na e-mailovú adresu**, ktorú uvedie v prihláške na stravu. V prípade, že e-mailová adresa nebude udaná bude informácia o strave zaslaná správou cez edupage. Platba v nasledujúcom období bude znížená o sumu odhlásených porcií stravy.

**Preplatky, ktoré vznikli v priebehu školského roka** ostávajú pokračujúcim žiakom do ďalšieho ročníka na nový školský rok, prípadne po dohovore s vedúcou ŠJ budú vrátené alebo preúčtované na súrodenca stravníka na základe **„ŽIADOSTI O VRÁTENIE / PREÚČTOVANIE PREPLATKU ZA STRAVOVANIE“**.

# 5. Elektronický systém evidencie odoberania stravy – čipový systém

V školskej jedálni je zavedený **čipový systém**. Čip je potrebné používať **pri preberaní stravy** v školskej jedálniz dôvodu evidencie odberu stravy.

V školskej jedálni sa používajú tie isté čipy ako na evidenciu dochádzky žiakov.

**Čip** si žiaci zakúpia jednorázovou hospodárky školy (pre ZŠ), u administratívnej pracovníčky (pre SŠ).

Čip je neprenosný. Obsahuje jedinečné číslo priradené každému žiakovi. **V prípade straty** čipového kľúča je potrebné si zakúpiť nový.

Ak si **žiak ZABUDNE ČIP** rodič/zákonný zástupca informuje vedúcu ŠJ, prípadne sa žiak zapíše do príslušného zošita pri okienku v školskej jedálni.

# 6. Výdaj stravy

Strava v školskom roku 2021/2022 sa vydáva od 3.9.2021 prihláseným žiakom k 2.9.2021.

Strava sa za bežnej prevádzky vydáva v čase od 11:30 do 14:00 hod.

Z dôvodu mimoriadnej situácie a podľa pokynov Úradu verejného zdravotníctva sa strava bude vydávať podľa určeného harmonogramu.

# 7. Dotácia na podporu výchovy k stravovacím návykom dieťaťa od 1.9.2021

**Na poskytnutie dotácie sú oprávnené deti, ktoré:**

1. navštevujú ZŠ, kde je najmenej 50% detí z domácností, ktorým sa poskytuje pomoc v hmotnej núdzi (podľa **§ 4 ods. 3 písm. a)** zákona o dotáciách)

b)     žijú v domácnosti, ktorej sa poskytuje **pomoc v hmotne núdzi** (potvrdenie z ÚPSVaR) alebo ktorej **príjem je najviac vo výške životného minima** (potvrdenie z ÚPSVaR) (podľa **§ 4 ods. 3 písm. b)** zákona o dotáciách)

c)     žijú v domácnosti, v ktorej si ani jeden člen domácnosti **neuplatnil** na toto dieťa nárok na sumu daňového bonusu na deti vo veku **od 6 do 15 rokov** v zvýhodnenej výške **39,47 eura** (od 1.8.2021 do 31.12.2021), respektíve **43,60 eura**(od 1.1.2022 do 31.12.2022) - táto skutočnosť sa žiadateľovi (škole) preukazuje **čestným vyhlásením**.

Deti, ktoré **dovŕšili 15 rokov** - Na tieto deti si z dôvodu dovŕšenia veku dieťaťa 15 rokov rodič už nemôže uplatniť nárok na zvýšený daňový bonus (od mesiaca nasledujúceho po mesiaci, v ktorom dieťa dovŕšilo 15 rokov veku), ale uplatňuje si nárok na základný daňový bonus (v roku 2021 v sume 23,22 eura).

Pri deťoch 15 ročných a starších, ktoré navštevujú ZŠ, tak je možné **uplatniť si nárok na dotáciu na stravovanie** podľa § 4 ods. 3 písm. c) zákona č. 544/2020 Z. z. o dotáciách a **súčasne**, pokiaľ rodič spĺňa ďalšie podmienky určené podľa zákona o dani z príjmov, si rodič **môže uplatniť nárok na základný daňový bonus**.

 (čestného vyhlásenie o neuplatnení nároku na sumu daňového zvýhodnenia na vyživované dieťa/deti)

(podľa **§ 4 ods. 3 písm. c)** zákona o dotáciách)

Dotácia sa poskytuje vo výške **1,30€** za každý deň, v ktorom sa dieťa **zúčastnilo vyučovania (aspoň 1 vyučovacej hodiny) a odobralo obed**. Dotácia sa poskytuje **pre žiakov základnej školy**, ktorí spadajú do jednej zo skupiny a požiadajú o poskytnutie dotácie.

Zákonný zástupca prihlási dieťa na stravu prostredníctvom „**PRIHLÁŠKY NA STRAVOVANIE - zápisného lístka“ a**doručí **“ŽIADOSŤ na uplatnenie dotácie...“** s potvrdením alebo čestným vyhlásením.

**Podmienky splnenia poskytnutej dotácie:** (musia platiť obe podmienky súčasne)

1. Zúčastniť sa na vyučovaní - aspoň na 1 vyučovacej hodine
2. Odobrať obed

**Zákonný zástupca zodpovedá za včasné odhlásenie dieťaťa zo stravy. V prípade, že stravník nesplní uvedené podmienky pre poskytnutie dotácie na podporu výchovy k stravovacím návykom dieťaťa, zákonný zástupca je povinný nahradiť škodu spôsobenú porušením povinnosti t.j. bude vyzvaný k úhrade celej sumy obeda.**

**V prípade akejkoľvek zmeny nároku na dotáciu je zákonný zástupca povinný ihneď kontaktovať a informovať o nových skutočnostiach vedúcu ŠJ.**

**8. Diétne stravovanie**

V našom zariadení sa diétna strava nepripravuje.

V prípade ak školská jedáleň nevie zabezpečiť diétne jedlo dieťaťu, ktorého podľa posúdenia odborného ošetrujúceho lekára (gastroenterológ, diabetológ, imunológ a pod.) zdravotný stav vyžaduje **diétne stravovanie**, poskytovanie diétneho stravovania je možné zabezpečiť donáškou vlastnej diétnej stravy do školského stravovacieho zariadenia v súlade s § 8 ods. 3 písm. b) vyhlášky MZ SR č. 527/2007 Z. z. o podrobnostiach o požiadavkách na zariadenia pre deti a mládež.

**Pri donáške vlastnej diétnej stravy** do školského stravovacieho zariadenia zákonný zástupca dieťaťa predloží žiadosť o súhlas donášky zriaďovateľovi školského stravovacieho zariadenia (mesto Košice) spolu s písomným posúdením odborného lekára. **Žiadosť o súhlas na individuálnu donášku diétnej stravy do zariadenia školského stravovania sa obnovuje každý školský rok.**

Následne vyplní zákonný zástupca „**Prihláška na osobitné stravovanie – DONÁŠKA**“ a spolu so súhlasom na individuálnu donášku a lekárskym potvrdením od odborného lekára odovzdá vedúcej ŠJ.

**Na základe súhlasu** zákonný zástupca dieťaťa **zabezpečuje individuálnu donášku vlastnej diétnej stravy** pri splnení týchto podmienok:

* hotové diétne jedlo v umývateľných a uzavretých prepravných nádobách, **označených menom dieťaťa**, odovzdá zákonný zástupca dieťaťa v deň jeho konzumácie poverenému zamestnancovi školskej jedálne,
* zákonný zástupca pri odovzdávaní diétneho jedla **uvedie jeho názov do zošita spolu s dátumom kedy ich rodič odovzdal zamestnancovi**. Preberajúci zamestnanec **zapíše čas prebrania stravy a podpíše prevzatie** doneseného diétneho jedla,
* donesené jedlo sa uchováva v uzavretých prepravných nádobách v samostatnom chladiacom zariadení. Ak podmienky školskej kuchyne tento postup nedovoľujú, donesené jedlo je možné skladovať vo vyčlenenej časti chladničky, určenej výhradne len na tento účel,
* hotové diétne jedlo sa v čase podávania zohrieva v mikrovlnnej rúre,
* v záujme zamedzenia krížovej kontaminácie si nádoby z doneseného jedla zákonný zástupca dieťaťa umýva doma.

**Pri donáške vlastnej diétnej stravy preberá zákonný zástupca dieťaťa plnú zodpovednosť za vhodnosť poskytnutej stravy pre svoje dieťa, ako aj za dodržanie nutričnej a energetickej hodnoty dovážanej náhradnej stravy.**

**Kontakt:**

**vedúca ŠJ: Ing. Miriam Baniková**

**tel. číslo: 0911 897 589**

**e-mail: jedalen.zsuzhorodska@gmail.com**

V Košiciach 23.8.2021

Vypracovala: Ing. Miriam Baniková, vedúca ŠJ

 Schválil: RNDr. Mikuláš Tóth, riaditeľ školy